정조 9년
又啓目粘。全州府殺獄罪人金把孫獄事段。道臣論列。儘有意見。上裁敎是白乎旀。萬頃縣殺獄罪人姜道辰獄事段。依前訊推。期於得情爲白乎旀。扶安縣殺獄罪人朴龍京獄事段。臣曹不敢擅便。上裁敎是白乎旀。長水縣殺獄罪人崔汝贊獄事段。臣曹不敢擅便。上裁是白乎旀。順天府殺獄罪人金敬右獄事段。連爲訊推。期於得情爲白乎旀。興陽縣殺獄罪人金再秋。依前同推。期於輸款爲白乎旀。靈光郡殺獄罪人金致黃獄事段。臣曹無容更議。依狀請施行之意。分付。何如。判付啓。全州府殺獄罪人金把孫獄事段。檢狀皆以死者之言。屍親之招。歸重勘斷。而死者之言。則五奉捉得。然後元金可得者。實非專屬於把孫矣。屍親之招。則胸脇浮高之處。似爲實因。而傷痕反在於右肋矣。看證莫緊於春成。而不問其踢在何處。元犯雖歸於把孫。而病人則擔在他家。由前由後。疑晦多端。置之惟輕。不至失刑是遣。昨年審理。亦於此文案。有措語判下者。到今道狀曹啓。皆傅之生科。是所謂無謀詢同。把孫身乙。減死定配爲旀。萬頃縣殺獄罪人姜道辰獄事段。今日踢。明日死。無異卽地是如乎。足踢之擧。雖無公證之目覩。顚仆之狀。明有朱女之口供。大抵脫肛脫胞。卽尋常恒有之事。而元非危症急祟。則決無因此致命之理。而李女翌日之死。蓋以脫胞之由於重踢。非因脫胞。而至於必死也。然則此獄肯綮。只當論被踢與不被踢。不必言脫胞與不脫胞也。若其被踢一款。屍親之言。別無搆捏之跡。崔女之招。又有扶歸之擧兺除良。千得是才人也。道辰是良人也。以地則差賤而差貴。以年則一少而一長。方其招問之時。已有十分惹鬧之意。則以其數次打頰之氣勢。獨無一番猛踢之擧措乎。其所謂一臂推擠。適足欲巧反拙。而重被淫夫之毆打。的在數日之前。此一款最合致疑。亦旣入於推官廉探。則安知非道辰下手。適値被打之餘乎是隱喩。且況道啓中顖腦相左云云。意見亦有所據是如乎。此而如法償命。則烏在其審理之本意。道辰身乙。嚴刑二次。減死定配爲旀。扶安縣殺獄罪人朴龍京獄事段。捕賊而奸其妻。奸其妻而殺其夫。論其罪犯。焉逭常憲。而當初造謀。明有指揮。畢竟下手。難辨誰某。比以謀殺之律。不分首從。則猶之或可。把作潛奸一事。移定元犯。則大有不然。況三人共毆。二人已蒙勘放。由前由後。龍京之付生。不至失刑。然下手之慘毒。用意之獰慝。雖曰官人。便一强盗。龍京身乙。嚴刑三次。減死勿限年定配。鎭卒之無得作挐閭里。前後飭禁。何如。而今又有此龍京殺越之變。當該營將。不可推考而止。令該府拿問處之爲旀。長水縣殺獄罪人崔汝贊獄事段。人之所以爲人者。以具倫彛也。國之所以爲國者。以重風化也。無是則其將人不人。而國不國矣。比年以來。朝家之歲行閱獄者。奚但爲求生必死。以寓導迎之方而已哉。殺死之變。或有關於綱常之際乙仍于。兼欲行扶倫彛正風化之政是如乎。此獄之蔑倫傷風。卽是前後殺獄之所未見者。看佯屢回。不覺瞠然而驚。惕然而懼。到今折獄反輕。扶倫爲重。先正風化。次論獄情。可乎。大抵婦之於夫。其恩義之重。猶子之於父。臣之於君。三從之託在焉。百年之好在焉。生則同室。死則同穴。伉儷之誼。顧不重歟。此獄辛女之事。卽一變怪。渠夫則以爲兄代死之心。回顧獄中。丁寧密囑者。可見本心之不泯。而夫之所命。亦有順受不順受者。夫之與叔。果孰重孰輕。孰親孰疎也。設令汝贊。眞箇有犯手之事是良置。其夫則爲兄替當。其妻則爲夫曲護。此是天理人情之所必然是如乎。若欲無其夫友于之情。愍其叔冤枉之狀。則伊夜之事。渠旣參看。挺身爭死。亦何不可。當其行檢之初也。道伯之一問於辛女者。猶或諉諸審愼。而及見辛女之招。爲道伯者。理宜動念於傷倫之變。致察於違法之證是去乙。不惟不此之爲。兄弟之間。首從遽換。狀牘之題。醜拙畢露。以其妻一言之立幟。定其夫三尺之斷案。旣墜之倫彛。到此而益掃地矣。始於不當問處起疑。末於當扶植處放過。旣失按獄之體。又乖宣化之責。事係傷倫。不可以年久而容恕。當該道伯朴祐源。罷職爲旀。伊後推官之報。又以辛女之捨叔證夫。有所云云。而以憑考次到付題送。未知憑考者何事是隱喩。其顚錯失職。無異於前前道伯。而順天金永右獄事。以無得證夫。論理嚴題。此或爲掩愆之端。該道伯趙時偉。推考爲旀。身居讞獄之地。目見傷倫之事。而論題之道伯。初無一言執責。但規規於傷處實因。要欲扶摘檢官之罪過。疲軟甚矣。檢官問備事。勿施。卿等一竝推考爲旀。雖以獄情言之。李女。以失行屬官之女。一出崔家。便成路人。夫婦之誼旣絶。則何論乎嫂叔。之東之西。任其所往。觀於節日之不還。可知其無相見之心。況站裏寄宿之時。橋頭承訃之際。俱有參證之人。則一贊償命。已涉無義。又若汝贊。當其兄不在家之時。去帷之嫂。半夜叩門。則拒而不納。已示斥絶之意。迫然後受。不過疇昔之誼。其生其死。干汝贊甚事。在傍之藥裹。旣係明證。左肋之傷痕。宜付自觸。大抵李女被逐之後。漂泊失所。身世悲諒。抱子徒步。已判歸死夫家之心。及見其驅逐備至。飽經困辱。則不忍一時之偏性。乃有三更之自裁。前後事狀。不過如斯。檢官雖以穀道之不變。歸之於被打。嘗聞服毒急者。其毒在上。況初不能如法檢洗者乎。由前由後。李女之服毒致死。明若觀火。而汝贊之多年滯囚。備受拷掠。此果何許獄體。汝贊身乙。以此判付曉諭後。卽爲放送爲旀。辛女段罪大惡極。論以王章。決不宜生出獄門是隱乃。汝贊今旣白放。合有參恕之道。令道伯嚴飭地方官。嚴刑絶島。限己身永屬官婢。勿揀赦典。以示朝家重倫敦風之政爲旀。順天府殺獄罪人金永右獄事段。被死人斗世。八十垂死之人也。被告人永右。亦年過六十。則兩老兩鬪。一死一生。特因幸不幸耳。固不宜如法償命兺不喩。況旀前後詞證。多歸爽誤。東家之盲。只聞痛聲。西隣之媼。不見打狀。此可謂獄未具而證未成是如乎。大抵䑛犢之情。老而愈戀。妄恃强壯之氣。不忍袖手而坐視者。此固常漢年老人之例習。前後獄案。似此獄情。皆付戱殺之科。執法之論。雖有意見。參情之端。如是明的。永右身乙。參酌定配爲旀。纔因長水崔汝贊獄案。有論理判下者。今以此獄檢案觀之。無難捧招於永右之妻。焉有此等獄體。幸因道伯之論理題飭。雖卽中止。當初檢官事。極爲疎忽。不可問備而止。初覆檢官。令該府拿問處之爲旀。興陽縣殺獄罪人金再秋獄事段。死不踰日。跡露行賂。渠雖年老。焉逭當律。而第其傷處則右肋也。凶器則木枕也。以許大之枕。打虛劫之肋。而痕不滿寸。已是可怪。皮又暫損。何從出血。且念杖打石打。皆可出血。而至若木枕。則打破頭腦。或打破面部之外。決無出血之理。蓋其手勢。只當猛擲下來。而無論胸脅背肋。比諸頭腦與面部。則皮膚堅緩。衣服遮掩。例必纔撞着便跳落。豈容於纔撞便跳之間。射出血來。霑盡衣衫乎。血痕一款。歸諸鼻衄。則所謂枕打。孰憑孰信。然則只有私和一着。實爲此獄斷案。而彼以意脅。此以怯應。是將論以千金之産。又何疑於三百之財乎。朝出暮死。雖若可訝。證招檢報。無一眞贓。諸案之中。最似冤鬱兺不喩。法文中年八十人議奏云者。政此獄準備是如乎。道伯以再秋之年未滿八十。只是二年。有此傅生之議。甚得審克之道兺除良。年前審理時。瑞興朱臥達文案。亦以年八十蒙宥。而道伯其時以承宣。執筆判署矣。今於此獄。如是論列。似或記得而然是如乎。朝家刑政。前後不宜斑駁。再秋身乙。特爲減死。徒一年定配。檢官推考事。依施爲旀。靈光郡殺獄罪人金致黃獄事段。奸所登時殺奸夫。豈可以奸婦之不得竝殺。有所持疑。道伯決處。信合法意。無容更議。依狀請施行事。分付爲良如敎。又啓目粘。海南縣殺獄罪人李貴千獄事段。二人以償命。恐非審克之義是白乎矣。獄體至重。臣曹不敢擅便。上裁是白乎旀。咸平縣殺獄罪人金龍哲獄事段。依前訊推。期於輸款是白乎旀。長興府殺獄罪人私奴後同獄事段。依前同推。期於得情爲白乎旀。務安縣殺獄罪人曺成玉獄事段。論理啓聞後稟處爲白乎旀。務安縣殺獄罪人鄭金不獄事段。臣曹不敢擅便。上裁敎是白乎旀。咸平縣殺獄罪人安承廉獄事段。連加訊推。期於得情爲白乎旀。康津縣御寶僞造罪人朴好中金鳳千等獄事段。另加嚴訊。期於取服爲白乎旀。樂安郡御寶僞造罪人白卜萬獄事段。另加訊推。期於輸款之意。竝以分付道臣。何如。判付啓。海南縣殺獄罪人李貴千獄事段。德興起鬧於前。貴千逞憤於後。下手輕重。固難辨別是隱乃。貴萬。同伴也。宜有隱情而莫能掩。貴千許女。店主也。自是公眼。而必欲捨德興。兩囚一辭。不謀而同。貴千德興之爲首爲從。斷無可疑。十德興雖斃。貴千一人。尙在地上。則遽議傅輕。初非可擬。而今觀曹啓辭意。更又考閱文案。德興起鬧之時。足踢已加。貴千逞憤之際。頭膝倂觸踢。使一肢。觸用兩物。以一較兩。此輕彼重兺除良。頭膝鈍而緩。手足銳而猛。前後殺獄。致踢死者。十居八九。被觸死者。百僅一二。則太世之致傷。安知不祟於德興之踢。而必祟於貴千之觸乎。人之肉薄也。互相翻轉。勢如鬪鷄。在傍觀者。奚暇屈指計幾次踢。幾次觸乎。貴萬許女之丁寧立證。曰三曰一曰再云云。反不免滋惑之歸。且太世臨死時。京京濟濟之說。檢官以爭鬪毆打樣分屬。而死者至願。惟在報讐。又安知非先數京之緊重。次及濟之輕歇乎。正犯之牢定貴千。未知其必然。罪疑惟輕。自有經訓。而一人致死。二人償命。殊非審克之道兺除良。曹啓旣盡論列。朝家不必靳持。貴千身乙。加刑減死。遠地定配爲旀。咸平縣殺獄罪人金龍哲獄事段。潛瘞也。私和也。情節雖甚可痛。獄情別無所係。而最是九朔後掘塚檢驗。四箇處被傷痕損。揆以法意。斷無可疑。然當日之以石搥胸。伊後之患染致死。此一款。不可以正犯死中求生之言。置而不覈是旀。且於看證李喜孫之招。亦曰云然。而繼言被打後傭役村中。若非符同。必有苗脈。己搥雖異於人踢。己則以石。人則以足。其傷也無怪乎略相髣髴。而至於縛。豈自縛云云。前道題語。果有所見。而胸膛傷處。安知不由於人之足。而反祟於己之石乎。渠旣傭役村中。所目撃者。非獨一喜孫而已。且林女之同生。葬林女後。旋又病死云爾。則又安知非林女村內。時有癘氣。男妹轉輾傳染。次第倂命乎。此等疑端。宜有更思之擧。林女搥胸時持石與否。被打後傭役與否。及本村內癘氣熾盛。男妹傳染與否。令推官會同明覈。仍令道臣。具意見狀聞事。分付爲旀。長興府殺獄罪人後同獄事段。以傷處則慘毒。以擧措則兇獰。此則四兄弟也。彼是一流丐也。觀於强弱之懸殊。而後同尤無所逃律矣。然罪在誤中。情或可原。則在朝家審理之政。亦豈可膠守常憲。不念闊狹之方乎。當其兩人之來乞也。把酒款接。則初無一分惡意。可以知已。及乎侵辱妹夫之時。持杖驅追。亦不過出於止鬪。若其撞着腦後一事。特邂逅也。且況村俗重歲時。月正元日。豈萌戕人傷人之念乎。大扺思慮之不到。耳目之不及。皆稱過失殺。果使後同。擬打升孫。而誤中者斤老味。則誤殺故殺。雖曰均是一律。過失之貸死。亦載經文是如乎。心上經營。不過攖冠之救。手裏丫杖。只要解紛之資。謂之過失殺。或不至失當。況旀後同弟也。先三兄也。弟兄之迭爲正犯。究竟未易。由前由後。似此獄案。付之傅疑之科。特貸一律。不害爲欽恤之政。後同身乙。加刑減死定配爲旀。務安縣殺獄罪人曺成玉獄事段。始焉自當。中焉推諉。終焉自當。推諉者一。自當者二。一固偶然。二可信矣。卽此除良。自當則太容易。推諉則大疑端。論以獄理。不可全歸於獄老生奸。曹啓中拈出疑端。更請按査者。卿等言甚當。藉使畢竟事實。一如初案是良置。逐條嚴覈。打破奸狀。在所不已。況約賂一款。無論虛實。果是何等肯綮。而査官報辭。斷之以不足深覈者。緣何委折是隱喩。獄體至重。不可以太容易之供辭。便置大疑端之隱情。依卿等回啓。令道臣出意見親執。更査以聞。必須毋固毋必。致詳致愼。得其情實。仍卽論理啓聞事。分付爲旀。同縣殺獄罪人鄭金不獄事段。傳聞旣異於目擊。捕捉又異於奸所。割斷鼻腕。恣行胸臆。㦧毒極矣。獰頑甚矣。情無可恕。法實難貸。而第以制法本意。取次理會。則奸所目擊。竝殺男女者。元無償命之律。蓋出於禁奸淫之義是如乎。其逃也。果在破回之家。而登時捉來。其責也。歷擧中伊之說。而無辭自服。比之奸所目見。所爭不過尺寸。割鼻斷腕。雖甚凶慘。鼻與腕。本非要害處。如卽救療。可不至死。比之卽地手刃。大有間焉。若使張釋之奏當。罪必止於杖流。然亦不可從輕勘放。金不身乙。嚴刑三次。減死絶島定配爲旀。咸平縣殺獄罪人安承廉獄事段。傷處之狼藉。實因之明白。姑勿論。以其行惡時擧措論之。束縛之不足。顚撲之。顚撲之不足。毆踢之。穢物以納其口。木履以打其頭。凡所獰毒。無不備具。許多獄案。幾乎罕見。旣以士夫。見辱常漢。則呈邑呈營。何難處置。而恣行凌虐。小無顧忌。眼有國法。寧容如是。此而不捧考覈。如法償命。鄕谷武斷之習。將何以懲勵乎。承廉身乙。各別嚴刑。期於得情爲旀。康津縣御寶僞造罪人朴好中金鳳千等獄事段。道狀則曰鳳千爲首。好中爲從。而究其情犯。眞所謂一而二。二而一。曹啓則曰。好中鳳千。各自僞造。各自和賣。無爲首爲從之可論。道狀若分首從。而畢竟斷之以一而二。二而一。曹啓歸之於各自僞造。各自和賣。而初不分首從。若然則兩漢皆可爲正犯。亦皆可爲隨從乎。莫重獄體。不宜若是苟簡。更令道臣。另加鉤覈。仍自本曹爛加考閱。指一論啓。毋或有如前兩端之弊爲旀。樂安郡御寶僞造罪人白卜萬獄事段。景範旣已落空。屈音又復沒捉。僞造正犯。非渠而誰。然世固有似虛而實。似實而虛者。慕華館烏山寺之間。安知無虛謊之人乎。其若干錢物。變其姓名。換其居住。成給假牌之事乎。不可以死中求生之言。置而不論。卜萬段姑爲停刑。分付道臣。令推官詳問其容疤。移牒本曹。亦勿輕先發捕。須卽稟旨。發關各該道爲良如敎。